**Ο σεισμός του Ιζμίτ** συνέβη στις 17 Αυγούστου 1999 και είναι μια από τις πιο καταστροφικές στιγμές στην σύγχρονη ιστορία της Τουρκίας. 

Το επίκεντρο του σεισμού ήταν στην πόλη Ιζμίτ, που είναι η πρωτεύουσα της επαρχίας του Κοτζαελί και είχε μέγεθος 7,6 Ρίχτερ. Η επίσημη διάρκεια του σεισμού ήταν 37 δευτερόλεπτα, αν και διάφορες πηγές έκαναν λόγο για διαφορετικά νούμερα, από 35 έως 45 δευτερόλεπτα, το εστιακό βάθος ήταν ρηχό, μόλις στα 15 χιλιόμετρα, ενώ η μέγιστη αντιληπτή έντασή του ανήλθε στο επίπεδο X (10), ήταν δηλαδή «εξαιρετικά καταστροφικός», στη 12-βάθμια Κλίμακα Μερκάλι.

Από το σεισμό έχασαν τη ζωή τους περισσότεροι από 17 χιλιάδες άνθρωποι, αν και σύμφωνα με κάποιες ανεπίσημες εκτιμήσεις ο πραγματικός αριθμός των θυμάτων ενδέχεται να ξεπέρασε τις 35 χιλιάδες, ενώ δεκάδες χιλιάδες ήταν και οι τραυματίες, πιθανώς έως και 50 χιλιάδες. Τεράστιες ήταν οι καταστροφές και σε σπίτια, δημόσια κτίρια και υποδομές.

Σχετικά με τον σεισμό
---------------------

Η Τουρκία εξαιτίας του ρήγματος της Ανατολίας, καθίσταται ως μια σεισμογενής χώρα που δέχεται τέτοιες σοβαρές παρεμβάσεις της Φύσης. Το ρήγμα της Ανατολίας μετακινείται 2 - 2,5 εκ. προς τα δυτικά κάθε χρόνο, έχοντας ανάμεσά του το ρήγμα της Ευρασίας και της Αραβικής χερσονήσου.

Ο σεισμός στο Ιζμίτ έγινε αισθητός από την επαρχία του Ντούζτζε μέχρι και την θάλασσα του Μαρμαρά. Αυτό είχε ως αποτέλεσμα και την πρόκληση ενός τσουνάμι 2,5 μέτρων από την τελευταία τοποθεσία, σκορπώντας τον θάνατο σε 155 ανθρώπους.

Καταστροφές
-----------

Ο σεισμός εκτός από φυσικές καταστροφές και δεκάδες χιλιάδες θανάτους, άφησε πίσω του και πολλές υλικές ζημιές.
Από το σεισμό επλήγη ιδιαίτερα η περιοχή Αβσιλάρ, στην Κωνσταντινούπολη, καθώς πολλά κτίρια στην περιοχή αυτή δεν ήταν σωστά κατασκευασμένα. Από τον σεισμό επηρεάστηκε και η βιομηχανική περιοχή στην ίδια περιοχή. Καταστράφηκαν δεξαμενές καυσίμων, εργοστάσια, αλλά και κτίρια του Τούρκικου Πολεμικού Ναυτικού.

Σύμφωνα με επίσημη ανακοίνωση, που δημοσιεύτηκε τον Οκτώβριο του 1999, οι νεκροί από το σεισμό έφτασαν τους 17.127 και οι τραυματίες τους 43.959. Σύμφωνα με άλλη ανακοίνωση του Σεπτέμβριο του ίδιου έτους, συνολικά 120.000 σπίτια καταστράφηκαν από το σεισμό, 30.000 έπαθαν μεγάλες ζημιές, και συνολικά 6.000 κτίρια είχαν καταστραφεί μερικώς ή ριζικώς. Οι άστεγοι υπολογίστηκαν σε 500.000. Επιπλέον σοβαρές ζημιές προκλήθηκαν και στην Ευρωπαική οδό Ε80, η οποία περνάει από την περιοχή που χτυπήθηκε από τον σεισμό.

Συνέπειες
---------

Δείτε: *Ελληνοτουρκική διπλωματία των σεισμών*

Μια παγκόσμια κινητοποίηση είχε συμβεί από πολλές χώρες, με διασώστες να παίρνουν εθελοντικά την ευθύνη για την προσωρινή φροντίδα των πληγέντων. Η υποστήριξη είχε περάσει σε μεγάλη κλίμακα, με πολλές χώρες να κάνουν ποσοστιαίες δωρεές σε οργανισμούς όπως ο Ερυθρός Σταυρός. Η Ινδία έδωσε 32.000 αντίσκηνα και 2 εκατομμύρια ρουπίες. Η BP ενέργησε υποστηρίζοντας την τοπική βιομηχανία καυσίμων «Turpas», η οποία έκανε επιτυχή προσπάθεια που επέβαλε ώστε τα καύσιμα να μην καταλήξουν στην θάλασσα.

Πολιτικά πρόσωπα επισκέφτηκαν την Τουρκία σε ένδειξη συμπαράστασης, όπως ο τότε Πρόεδρος των Ηνωμένων Πολιτειών Μπιλ Κλίντον και ο Πακιστανός Ναγουάζ Σαρίφ.

Παραπομπές
----------

1. ↑  USGS (18 Ιουνίου 2012). «Tectonic summary». *Historic Earthquakes Magnitude 7.6 TURKEY 1999 August 17 00:01:39 UTC*. Αρχειοθετήθηκε από το πρωτότυπο στις 29 Σεπτεμβρίου 2015. Ανακτήθηκε στις 2 Φεβρουαρίου 2013.
2. ↑  M. N. Toksoz; R. E. Reilinger; C. G. Doll; A. A. Barka; N. Yalcin (Νοέμβριος–Δεκέμβριος 1999). *Izmit (Turkey) Earthquake of 17August 1999: First Report*. **70**. Seismological Research Letters, σελ. 669-679.. Ανακτήθηκε στις 2017-01-05.
3. ↑  «The Tsunami of August 17 1999 in Izmit Bay». SpringerLink. Σεπτέμβριος 2001. Ανακτήθηκε στις 5 Ιανουαρίου 2017.
4. ↑  «The Istanbul Earthquake». Prezi. 8 Σεπτεμβρίου 2016. Ανακτήθηκε στις 5 Ιανουαρίου 2017.
5. ↑  «Site effects in Avcilar, West of Istanbul,from strong-and weak-motion data». BSSA. 30 Αυγούστου 2000. Ανακτήθηκε στις 5 Ιανουαρίου 2017. [*νεκρός σύνδεσμος*]
6. ↑  «Panorama of 1999 Izmit earthquake». Panorama of. Ανακτήθηκε στις 5 Ιανουαρίου 2017. [*νεκρός σύνδεσμος*]
7. ↑  «Izmit earthquake of 1999». Britannica. 9 Νοεμβρίου 2013. Ανακτήθηκε στις 5 Ιανουαρίου 2017.
8. ↑  «PRELIMINARY REPORTS FROM THE KOCAELI(IZMIT)EARTHQUAKE OF AUGUST 17, 1999» (PDF). MCEER Response. Αρχειοθετήθηκε από το πρωτότυπο (PDF) στις 18 Ιουλίου 2012. Ανακτήθηκε στις 5 Ιανουαρίου 2017.
9. ↑  «Earthquake 1999». The Geographer. 24 Φεβρουαρίου 2007. Ανακτήθηκε στις 5 Ιανουαρίου 2017.
10. ↑  «Earthquake in Turkey: The Response». New York Times. 19 Αυγούστου 1999. Ανακτήθηκε στις 5 Ιανουαρίου 2017.
11. ↑  «Izmit Earthquake 1999» (PDF). NHaESS. 2011. Ανακτήθηκε στις 5 Ιανουαρίου 2017.
12. ↑  «Clinton visits Turkish Quake Victims». Los Angeles Times. 17 Νοεμβρίου 1999. Ανακτήθηκε στις 16 Ιουλίου 2020.
13. ↑  «1999 Izmit earthquake». Acedemica. Ανακτήθηκε στις 5 Ιανουαρίου 2017.